sagorsarker/bangla-wikipedia huggingface dataset:
মিশরে ধর্ষণ

ধর্ষণ মিশরে সবচেয়ে বেশি প্রচলিত একটি অপরাধ। দেশটিতে বৈবাহিক ধর্ষণ নিষিদ্ধ নয়। ২০০৮ সালে মিশরের স্বরাষ্ট্র মন্ত্রণালয়ের দেয়া তথ্যমতে, দেশটিতে প্রতি বছর ২০,০০০ ধর্ষণ সংঘটিত হয়, কিন্তু মিশরীয় নারী অধিকার কর্মী এঙ্গি ঘোজলানের দেয়া তথ্য অনুযায়ী, দেশটিতে প্রতি বছর প্রায় দুই লক্ষ নারী ধর্ষণের শিকার হন। মোনা এলতাহাভির মতে, ২০১১ সালের বিপ্লবের পর ধর্ষণের সংখ্যা আরো বৃদ্ধি পেয়েছে।
মিশরে বিভিন্ন উৎসব-অনুষ্ঠানের সময় এবং প্রতিবাদ-মিছিলের সময় ধর্ষণের ঘটনা ঘটেছে, এবং নারীদের ও নারী সাংবাদিকদের জনসম্মুখে ধর্ষণের ঘটনাও ঘটেছে।
২০১১–২০১৪ সালে মিশরীয় গণআন্দোলনের সময়ে প্রকাশ্যে ধর্ষণের ঘটনা ঘটেছে।
২০১১ সালের ১৫ ফেব্রুয়ারি সিবিএস নিউজ জানায় যে, ১১ ফেব্রুয়ারি তাহরির স্কোয়্যারে হোসনী মুবারকের পতন উদযাপনের দৃশ্য ক্যামেরায় ধারণকালে তাদের সংবাদদাত্রী লারা লোগানকে প্রহার করা হয়েছে এবং তার ওপর যৌন আক্রমণ চালানো হয়েছে। লোগানের নিজের ভাষায়, তার আক্রমণকারীরা তাকে তাদের হাত দিয়ে ধর্ষণ করেছে এবং তাদের সেলফোনে ছবি তুলেছে।
আন্দোলনের সময় ২২ বছর বয়সী একজন নারী ডাচ সাংবাদিক তাহরির স্কোয়্যারে ৫ জন আন্দোলনকারীর দ্বারা গণধর্ষণের শিকার হন।
২০১৩ সালের ৩ জুলাই জানা যায় যে, তাহরির স্কোয়্যারে ৪ দিনে ৯১ জন নারী ধর্ষণের শিকার হয়েছেন।
মিশরীয় সালাফি নেতা আহমদ মাহমুদ আব্দুল্লাহ বলেছেন যে, "তাহরির স্কোয়্যারে আন্দোলনকারী নারীদের কোনো লজ্জা নেই এবং তারা ধর্ষিত হতে ইচ্ছুক"।
অধিকাংশ মিশরীয় ব্যক্তির মনে করেন, ২০১১ সালের বিপ্লবের পর দেশটিতে যৌন হয়রানির হার বেড়ে গেছে।
খালিদ (গায়ক)

খালিদ রবিনসন (জন্ম ১১ই ফেব্রুয়ারি, ১৯৯৮), খালিদ নামেই অধিক পরিচিত। খালিদ হচ্ছেন এল পাসো, টেক্সাস, মার্কিন যুক্তরাষ্ট্রের একজন গায়ক এবং গীতিকার।তিনি রাইট হ্যান্ড মিউজিক গ্রুপ এবংআরসিএ রেকর্ডস এর সাথে চুক্তিবদ্ধ। তিনি সর্বাধিক পরিচিত তার আত্বপ্রকাশকারী একক, "লোকেশন" এর কারণে,যেটি মার্কিন যুক্তরাষ্ট্রের "বিলবোর্ড" হট ১০০ এর মধ্যে সেরা ১৬ তে স্থান পায়, যা এখন পর্যন্ত তার সেরা সাফল্য,এবং তা প্লাটিনামে হিসেবে স্থান করে নিয়েছে।
খালিদ রবিনসনের জন্ম ১৯৯৮ সালের ১১ই ফেব্রুয়ারি ফোর্ট ষ্টেয়ার্ট, জর্জিয়ায়। তার শৈশবকাল অনেক জায়গায় অতিবাহিত হয় তার মা ওলফের মিলিটারিতে চাকরি করার সুবাদে। ওলফে সরবরাহকারী যন্ত্রবিদ হিসেবে ১০ বছর চাকুরি করেন,এবং অবশেষে আমেরিকান আর্মি ব্যান্ডে গান গাওয়ার মর্যাদাপূর্ণ সুযোগ পেয়ে যান, খালিদের মা তার নিজেকে একজন সফল সংগীত শিল্পী হিসেবে গড়ে তোলার অনেক সুযোগ হাতছাড়া করেন শুধু খালিদকে সফল গায়ক হিসেবে প্রতিষ্ঠা করতে, তিনি তার শৈশবের একাংশ কাটিয়ে দিয়েছে আলাদা আলাদা জায়গায় যেগুলোর মধ্যে কেন্টাকির ফোর্ট কেম্পবেল, ওয়াটারটাউন, নিউ ইয়র্কএর ফোর্ট ড্রাম,হেইডিবার্গ, জার্মানি তে ৬ বছর অতিবাহিত করেন। হাই স্কুলে তিনি গান এবং গানের থিয়েটার নিয়ে পড়েছিলেন। হাইস্কুলের শেষ বছরে থাকাকালীন সময়ে তার পরিবার এল পাসো, টেক্সাসে চলে আসে এবং খালিদ আমেরিকান হাই স্কুল থেকে ২০১৬ সালে সমাবর্তন পায়।
খালিদ বলেন "তিনি তার মা থেকে অনুপ্রাণিত হয়েছেন", এবং আরো যোগ করেন কেন্ড্রিক লামার, এসাপ রকি, ফাদার জন মিষ্টি, ফ্রেঙ্ক ওশেন, গ্রিজি বিয়ার, চেইন্স দ্য র‍্যাপার, লরডি, ইন্ডিয়া.আরী, এবংজেম্স ব্লেইক এর থেকে তিনি অনুপ্রাণিত হয়েছেন। খালিদ, কেন্ড্রিক লামারের একটি গান দ্য হার্ট পার্ট ৪ অস্বীকৃত গায়ক হিসেবে অবদান রাখেন, যা ২০১৭ সালের ২৪শে মার্চ প্রকাশ করা হয়।
খালিদ প্রথম টেলিভিশনে আত্বপ্রকাশ করেন ২০১৭ সালের ১৫ই মার্চে দ্য টুনাইট স্যো ষ্টেরিং জিমি ফ্যালন তে দ্য রোটসএর সাথে তার প্রথম একক "লোকেশন" পরিবেশন করার মধ্য দিয়ে। এবং তিনি ২০১৭ সালের ৩রা জুনে ফিলাডিলফিয়ায় দ্য রোটসের বার্ষিক পিকনিকে গান পরিবেশন করেন।
তার গান, "এন্জেলস", এবিসির সিরিজ নাটক, "গ্রেইস এনাটমি" এর, "ডোন্ট স্টপ মি নাও" নামক পর্বে পরিবেশিত হয়, যেটি ২০১৭ সালের ২৭ এপ্রিলে দেখানো হয়।
২০১৭ সালের এপ্রিল মাসে তার আত্বপ্রকাশকারী অ্যালবাম"আমেরিকান টিন" কে "ভিনিএলএমএনকেওয়াইর" "মাসের সেফল রেকর্ড " নির্বাচিত করা হয়।
কাঠের ব্লকের ছাপা

কাঠের ব্লক এর ছাপা হচ্ছে কাঠের ব্লক ব্যবহার করে লেখা, আকৃতি কিংবা ছবি ইত্যাদি ছাপার একটি পদ্ধতি৷ পদ্ধতিটির উদ্ভব হয় চীন দেশে। এটা পূর্ব এশিয়ায় ব্যাপকভাবে প্রচলিত৷ প্রথমদিকে এটি বস্ত্রশিল্পে বহুল ব্যবহৃত হয়। পরবর্তীতে এটি ছাপার কাজেও ব্যবহৃত হয়৷
কাঠের ব্লক এর ব্যবহারের পূর্বে বিভিন্ন ছাপার কাজে সীল এবং স্ট্যাম্প ইত্যাদি ব্যবহৃত হত৷ সবচেয়ে প্রাচীন সীল এর নমুনা পাওয়া যায় মেসোপটেমিয়া ও মিশরীয় সভ্যতায়৷ মেসোপটেমিয়া সভ্যতায় খ্রিস্টপূর্ব ৩০০০ বৎসরেরও পূর্বে সিলিন্ডার আকৃতির গোলাকার সীল ব্যবহারের প্রমাণ পাওয়া যায়৷ এছাড়া ইটের উপর মার্ক বা চিহ্ন করার জন্য ব্যবহৃত বেশ কিছু প্রায় অক্ষত স্ট্যাম্প পাওয়া গেছে, যেগুলো ২২৭০ খ্রিস্টপূর্ব সময়কালের৷
কাঠের ব্লক দিয়ে ছাপার ক্ষেত্রে যে অংশটুকু সাদা দেখাবে, তা কেটে নেয়া হয়৷ বাকী অংশটুকু, যা ছাপা হবে, তার উপর কালি লাগিয়ে কাগজ বা কাপড়ের উপর ছাপ দেয়া হয়৷ এ ক্ষেত্রে সাধারণত তিন ধরনের পদ্ধতি ব্যবহার করা হয়৷ পদ্ধতিগুলো হল:
এ ক্ষেত্রে কাগজ বা কাপড়ের উপর কালি মাখানো কাঠের ব্লক স্থাপন করা হয় এবং ব্লক এর উপর চাপ প্রয়োগের মাধ্যমে ছাপার কাজ সম্পন্ন করা হয়৷
এ ক্ষেত্রে কালি মাখানো কাঠের ব্লকটি টেবিলের উপর রাখা হয়। তারপর কগজ বা কাপড় এর উপর রেখে শক্ত কিছু যেমন সমান কাঠ দ্বারা কাগজ বা কাপড়ের উপর ঘষে ছাপার কাজ সম্পন্ন করা হয়৷
এ ছাড়াও বাণিজ্যিকভাবে ছাপার জন্য প্রেস এ কাঠের ব্লক ব্যবহার করা হয়৷ প্রাথমিকভাবে এ ধরনের ব্যবহার শুধুমাত্র এশিয়াতেই দেখা গেলেও পরবর্তীকালে ইউরোপেও এর ব্যবহার দেখা যায়৷ ইউরোপে ১৪৬৫ সালে এরকম প্রেস এর ব্যবহার লক্ষ্য করা যায়, যার সাথে আধুনিক সময়ের গুটেনবার্গ ধরনের প্রেস এর সাথে মিল রয়েছে৷ এ ক্ষেত্রে অবশ্য রঙিন ছাপার কাজও করা হয়৷
প্রথমদিককার কাঠের ব্লকের রঙিন ছাপার কাজের উদাহরণ হলো- চীনের হান ডাইন্যাস্টি সমময়কালের চীনা সিল্কের উপর ছাপার কাজ৷ এ ক্ষেত্রে তিন ধরনের রং ব্যবহার করা হয়েছে৷ এ ধরনের কাজের মধ্যে অন্যান্য উল্লেখযোগ্য কাজ হলো ১৬৩৩, ১৬৭৯ এবং ১৭০১ সালের রঙিন ছাপার কাজ৷
সিল্কের উপর প্রথমদিককার কাঠের ব্লক এর ছাপার যে সকল নমুনা এখনও টিকে আছে, সেগুলো চীন দেশের হান ডাইন্যাস্টি সময়কালের(২২০ খ্রিস্টাব্দের পূর্ব সময়কালের)৷ এগুলো ফুলের ছবিসহ তিনটি রঙে ছাপা হয়৷ এটা স্পষ্ট যে কাঠের ব্লক এর মাধ্যমে ছাপার কাজ ইউরোপের অনেক পূর্বেই এশিয়াতে প্রচলিত হয়৷
চীন দেশে কাঠের ব্লক এর ছাপার কাজ এর সাথে বৌদ্ধ ধর্মের নিবিড় সম্পর্ক রয়েছে৷ এর কারণ হচ্ছে ধর্মানুসারীরা বিভিন্ন শ্লোক বা ধর্মবাণী চর্চা ও প্রচার ও প্রসারের উদ্দেশ্যে পদ্ধতিটি ব্যবহার করত৷
প্রথমদিককার কাঠের ব্লক এর ছাপার কাজ সম্পর্কে যা জানা গেছে, তা হল ৭৬৪-৭৭০ সালের৷ এ সময় সম্রাজ্ঞী শুটকুর নির্দেশে ক্ষুদ্রাকায় ছাপানো স্ক্রোল সংবলিত দশ লক্ষ ছোটো আকৃতির কাঠের প্যাগোডা তৈরি করা হয়৷ এ স্ক্রোলগুলো সাধারণত ২.৪ ইঞ্চি চওড়া এবং ১৭.৭ ইঞ্চি দীর্ঘাকৃতির ছিলো৷
কাঠের ব্লক এর ছাপানো বই, যেখানে একটি পৃষ্ঠায় ছাপানোর জন্য লেখা এবং ছবি সংবলিত একটি ব্লক ব্যবহার করা হয়, তা ইউরোপে প্রথম দেখা যায় ১৫ শতকের মাঝামাঝিতে৷
কাঠের ব্লক এর ছাপার কাজ কাগজে ছাড়াও ফেব্রিক, চামড়া, দেয়ালপত্রিকা ইত্যাদিতেও প্রচুর পরিমাণে ব্যবহার করা হয়ে থাকে৷
২০১৭–১৮ বাংলাদেশ প্রিমিয়ার লিগ (ফুটবল)

২০১৭ বাংলাদেশ প্রিমিয়ার লিগ (স্পন্সরশিপের কারণে সাধারণভাবে সাইফ পাওয়ার ব্যাটারি বাংলাদেশ প্রিমিয়ার লিগ নামেও পরিচিত) হলো বাংলাদেশ প্রিমিয়ার লিগের দশম মৌসুম। মোট ১২টি দল এতে অংশগ্রহণ করে, লিগটি শুরু হয় ২০১৭ সালের ২৮ জুলাই ও শেষ হয় ২০১৮ সালের ১৩ জানুয়ারি।
এই মৌসুমে ঢাকা আবাহনী চ্যাম্পিয়ন হয়।
গত মৌসুমের প্লে অফ ম্যাচের ঘটনায় এক দলের পরিবর্তে উত্তর বারিধারা স্পোর্টিং ক্লাব ও ফেনী সকার ক্লাব উভয় দল অবনমিত হয়। তাদের পরিবর্তে ফরাশগঞ্জ স্পোর্টিং ক্লাব ও নবাগত সাইফ স্পোর্টিং ক্লাব উঠে আসে।সাইফ স্পোর্টিং ক্লাবের এটা প্রথম বি.লিগ আর ফরাশগঞ্জ ১ মৌসুম পরে আবার দেশের সর্বোচ্চ লিগে ফিরে আসে।
উৎস:
 খেলোয়াড় ৪টি গোল করেন।
পর্তুগিজ উইকিপিডিয়া

পর্তুগিজ উইকিপিডিয়া (পর্তুগিজ: Wikipédia em português) হচ্ছে অনলাইন বিশ্বকোষ উইকিপিডিয়ার পর্তুগিজ ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। পর্তুগিজ উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
কাতালান উইকিপিডিয়া

কাতালান উইকিপিডিয়া হচ্ছে অনলাইন বিশ্বকোষ উইকিপিডিয়ার কাতালান ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। কাতালান উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ইউক্রেনীয় উইকিপিডিয়া

ইউক্রেনীয় উইকিপিডিয়া হচ্ছে অনলাইন বিশ্বকোষ উইকিপিডিয়ার ইউক্রেনীয় ভাষার সংস্করণ। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। ইউক্রেনীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
শাস্ত্রীয় চীনা উইকিপিডিয়া

শাস্ত্রীয় চীনা উইকিপিডিয়া হচ্ছে অনলাইন বিশ্বকোষ উইকিপিডিয়ার শাস্ত্রীয় চীনা ভাষার সংস্করণ। 2025 পর্যন্ত নিবন্ধ সংখ্যা টি এবং জন ব্যবহারকারী, জন প্রশাসক ও টি ফাইল আছে এই উইকিপিডিয়ায়। শাস্ত্রীয় চীনা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
২০১৪–১৫ বাংলাদেশ প্রিমিয়ার লিগ (ফুটবল)

২০১৫ বাংলাদেশ প্রিমিয়ার লিগ (পৃষ্ঠপোষকতার কারণে সাধারণভাবে মান্যবর বাংলাদেশ প্রিমিয়ার লিগ নামে পরিচিত) ২০০৭ সালে শুরু হওয়া বাংলাদেশ প্রিমিয়ার লিগ ফুটবলের ৮ম আসর।
গত আসর থেকে আরামবাগ ক্রীড়া সংঘের অবনমন হয় এবং চ্যাম্পিয়নশিপ লিগ থেকে ফরাশগঞ্জ ও রহমতগঞ্জ উঠে আসে। গত আসরের চ্যাম্পিয়ন ছিলো শেখ জামাল ধানমন্ডি ক্লাব।
এই আসরে শেখ জামাল ধানমন্ডি ক্লাব বিজয়ী হয় এবং ফরাশগঞ্জ এসসির অবনমন ঘটে।
উৎস:ফিফা
সিলেট স্ট্রাইকার্স

সিলেট স্ট্রাইকার্স (সিলেটি: ) একটি দল, যা বাংলাদেশ প্রিমিয়ার লিগে সিলেট বিভাগের প্রতিনিধিত্ব করে।
স্ট্রাইকার্স তাদের ঘরোয়া খেলাগুলো খেলে সিলেট আন্তর্জাতিক ক্রিকেট স্টেডিয়ামে। 
ফ্রাঞ্চাইজটির স্বত্বাধিকারী ছিলেন সিলেট স্পোর্টস লিমিটেড মাধ্যমে বাংলাদেশ সরকারের সাবেক অর্থমন্ত্রী আবুল মাল আবদুল মুহিত। তার ছেলে শাহেদ মোহিত ছিলেন দলের চেয়ারম্যান।
১৬ নভেম্বর ২০১৯, বিপিএল ৭ম আসরের জন্য গিবানি ফুটওয়্যারের স্পন্সরশীপের মাধ্যমে দলটিকে সিলেট থান্ডার নামে নামকরণ করা হয়। ২০২২ সালে প্রগতি গ্রুপের মালিকানায় সিলেট সানরাইজার্স নামে বিপিএলের ৮ম আসরে দলটি অংশগ্রহণ করে।
সর্বশেষ, ২০২৩ সালে ফিউচার স্পোর্টসের মালিকানায় সিলেট স্ট্রাইকার্স নামে বিপিএলের ৯ম আসরে দলটি অংশগ্রহণ করে।
২০১২ সালে, বাংলাদেশ ক্রিকেট বোর্ড টি২০ পদ্ধতিতে খেলার জন্য বাংলাদেশ প্রিমিয়ার লিগ আয়োজন করে। ছয়টি দল নিয়ে একই বছরের ফেব্রুয়ারি মাসে টুর্নামেন্টটি আয়োজনের সিদ্ধান্ত নেয়া হয়। ১০ জানুয়ারি ২০১২ তারিখে হোটেল র‍্যাডিসনে সিলেটসহ বিভাগগুলিকে প্রতিনিধিত্ব করা দলগুলিকে নিলামে তোলা হয়। 
২০১৭ সালে সুরমা সিক্সার্স সিলেট প্রতিষ্ঠিত হয়। প্রথম ও দ্বিতীয় আসরে "সিলেট রয়্যালস" ও তৃতীয় আসরে "সিলেট সুপার স্টার্স" নামে খেললেও চতুর্থ আসরে নিষিদ্ধ থাকে সিলেট। পঞ্চম আসরে নতুন নামে ও নতুন মালিকানায় বিপিএলে ফেরত আসে সিলেট। ২০১৭ সালের ১০ সেপ্টেম্বর "আবুল মাল আবদুল মুহিত ক্রীড়া কমপ্লেক্সে" অনুষ্ঠানের মাধ্যমে সিলেট সিক্সার্স আত্মপ্রকাশ করে।
২০১২ বিপিএলে এই দলের অধিনায়ক ছিলেন পিটার ট্রেগো এবং কোচ ছিলেন স্টুয়ার্ট ল।
২০১৩ সালের বাংলাদেশ প্রিমিয়ার লিগে বাংলাদেশ জাতীয় দলের অধিনায়ক মুশফিকুর রহিম সিলেট রয়্যালসের অধিনায়কের দায়িত্ব পান, আর কোচ হন বাংলাদেশ জাতীয় দলের সাবেক ফিল্ডিং কোচ মোহাম্মদ সালাহ উদ্দিন।
প্রথম ও দ্বিতীয় মৌসুমে খেলা সিলেট রয়্যালস বিপিএল থেকে বাদ পড়লে ২০১৫ সালে সিলেট সুপার স্টার্স নামে তৃতীয় মৌসুমে নতুন মালিকানায় নতুন নাম নিয়ে দলটি গঠিত হয়। দলটিকে কিনে নেয় আলিফ গ্রুপ। দলটির অধিনায়ক ছিলেন মুশফিকুর রহিম ও এর সত্বাধীকারী ছিল আলিফ গ্রুপ। বকেয়া বেতন পরিশোধ না করায় বিসিবি চতুর্থ বিপিএলে দলটিকে বাদ দেয়।
২০১৫ বিপিএলে সিলেট সুপার স্টার্স ভালো সাফল্য পায় নি। দলে অভিজ্ঞ ও দক্ষ খেলোয়াড় থাকার পরেও দশটি ম্যাচের তিনটিতে জয় পায় ও বাকি সাতটি ম্যাচে পরাজিত হয়। ধারাবাহিক সাফল্য না পাবার ফলে সিলেট সুপারস্টার্স গ্রুপ পর্বে পঞ্চম হয়ে বিদায় নেয়।
২০১৭ সালে সিলেট সিক্সার্স হিসাবে দলটি বিপিএল খেলে।
২০১৯ সিলেট থান্ডার হিসাবে হিসাবে দলটি বিপিএল খেলে।
২০২১ সালে সিলেট সানরাইজার্স হিসাবে হিসাবে দলটি বিপিএল খেলে।
২০২৩ সালে সিলেট স্ট্রাইকার্স হিসাবে হিসাবে দলটি বিপিএল খেলে।
ফিডার শিপ

ফিডার ভ্যাসেল বা ফিডার শিপ (ফিডার জাহাজ) বিভিন্ন আকারের হয়ে থাকে, কিন্তু বেশিরভাগই সমুদ্রগামী কন্টেইনার জাহাজ হয়ে থাকে যার গড় বহন ক্ষমতা ৩০০ কুড়ি ফুট সমতুল্য একক(টিইইউ) থেকে ১০০০ টিইইউ। ফীডার শিপ বিভিন্ন বন্দর থেকে শিপিং কন্টেইনার সংগ্রহ করে এবং সেগুলি কেন্দ্রীয় কনটেইনার টার্মিনালে পরিবহন করে। পরবর্তিতে যা বড় জাহাজে বোঝাই করা হয় অথবা ট্রাক বা রেল এর সাহায্যে বন্দরের বাইরে নেওয়া হয়। প্রধানত ফিডার শিপ হাজারো কন্টেইনার বহনকারী বড় শিপ (লাইনার) কে জোগান দিয়ে থাকে। ফিডার শিপ পূর্ব পরিকল্পিত একটি নির্দৃষ্ট কক্ষে সারা বছর যোগাযোগ রক্ষা করা থাকে। ফিডার শিপ সাধারণত ছোট সমুদ্র পরিবহন পরিচালনাকারী সংস্থার নিয়ন্ত্রণে নিয়ন্ত্রিত হয়।
কন্টেইনার জাহাজ কে সাধারণত আকৃতি ও ধারণ ক্ষমতার উপর ভিত্তি করে ৭টি ভাগে ভাগ করা হয়ঃ ছোট ফিডার, ফিডার, ফিডারম্যাক্স, প্যনাম্যাক্স, পোষ্ট-প্যানাম্যাক্স, নিউ প্যানাম্যাক্স এবং আলট্রা-লার্জ।সাধারণত সর্বোচ্চ্য ৩,০০০ টিইইউ ধারণক্ষমতা সম্পন্ন কন্টেইনার জাহাজ কে ফিডার ভ্যাসেল বলা হয়।
কন্টেইনার জাহাজ
হাসদেও বাঙ্গো বাঁধ

হাসাহদেও বাঙ্গো বাঁধ () হল মধ্য ভারতের ছত্তিশগড় রাজ্যে নির্মিত একটি বাঁধ।বাঁধটি কোরবা জেলার কোরবা শহর থেকে দূরে হাসাহদেও নদীর উপর নির্মিত হয়েছে।এই বাঁধের আওতায় রয়েছে ৬,৭৩০ বর্গ কিলোমিটার এলাকা।
ভারতীয় যুদ্ধাপরাধসমূহ

১৯৪৭ সালে স্বাধীনতা অর্জনের পর থেকে ভারত বহু সংখ্যক যুদ্ধে লিপ্ত হয়েছে। এসব যুদ্ধের সময় ভারতীয় সামরিক বাহিনী কর্তৃক সংঘটিত যুদ্ধাপরাধসমূহ এই নিবন্ধের আলোচ্য বিষয়।
১৯৪৮ সালের সেপ্টেম্বরে ভারতীয় সেনাবাহিনী হায়দ্রাবাদ আক্রমণ ও দখল করে। হায়দারাবাদ দখলের পর ভারতীয় সৈন্যরা স্থানীয় মুসলিমদের বিরুদ্ধে গণহত্যা, লুটতরাজ ও ধর্ষণে লিপ্ত হয়।
ভারতীয় সরকার এসব ঘটনা তদন্তের জন্য একটি কমিশন গঠন করে। কমিশনটির একটি প্রতিবেদনের অংশবিশেষ নিম্নরূপ:গাঞ্জোতির অধিবাসী পাশা বাইয়ের বক্তব্য: 'সেনাবাহিনীর আগমনের পর গাঞ্জোতিতে সমস্যার শুরু হয়। এখানকার সব যুবতী মুসলিম মেয়েকে ধর্ষণ করা হয়েছে। ওসমান সাহিবের পাঁচ মেয়ে এবং কাজী সাহেবের ছয় মেয়েকে ধর্ষণ করা হয়েছে। ইসমাইল সাহিব সওদাগরের মেয়েকে সাইবা চামারের বাড়িতে এক সপ্তাহ ধরে ধর্ষণ করা হয়েছে। উমার্গা থেকে প্রতি সপ্তাহে সৈন্যরা আসত এবং সারারাত ধর্ষণের পর মুসলিম তরুণীদের সকালে বাড়ি পাঠিয়ে দিত।...'
ভারতীয় সেনাবাহিনী হায়দারাবাদে ধর্ষণকে যুদ্ধের একটি অস্ত্র হিসেবে ব্যবহার করেছিল। হাজার হাজার ভারতীয় সৈন্য হায়দারাবাদের গ্রামগুলোর ওপর চড়াও হত এবং নারীদের ধর্ষণ করত। ভারতীয় সৈন্য হাজির হয়েছিল এমন প্রতিটি গ্রামে ধর্ষণের ঘটনা ঘটেছিল। একটি ঘটনায় ৬ থেকে ৭ হাজার ভারতীয় সৈন্য ও পুলিশ বরাঙ্গল জেলার গ্রামগুলোতে হানা দেয় এবং তিন শত নারীকে ধর্ষণ করে। এদের মধ্যে ৪০ জনকে গণধর্ষণ করে মেরে ফেলা হয়।
১৯৮৮ গিলগিত গণহত্যা

১৯৮৮ গিলগিত গণহত্যা দ্বারা ১৯৮৮ সালে পাকিস্তানের বর্তমান গিলগিত-বালতিস্তান প্রদেশে সংঘটিত একটি গণহত্যার ঘটনাকে নির্দেশ করা হয়।
১৯৮৮ সালে পাকিস্তানের গিলগিতের শিয়া মুসলিমরা বিদ্রোহ করলে পাকিস্তানের রাষ্ট্রপতি জিয়াউল হকের সরকার তা নিষ্ঠুরভাবে দমন করে। বিদ্রোহটি দমন করার জন্য পাকিস্তান সেনাবাহিনী আফগানিস্তান ও খাইবার পাখতুনখোয়া থেকে সশস্ত্র সুন্নি উপজাতীয়দের গিলগিত ও এর পার্শ্ববর্তী অঞ্চলসমূহে নিয়ে যায়।
কালকা নদীর যুদ্ধ

কালকা নদীর যুদ্ধ ( "বিতভা না রিয়েকিয়ে কালকিয়ে"; "বিতভা না রিচশি কালকা") জেবে ও সুবুতাইয়ের নেতৃত্বাধীন মোঙ্গল সাম্রাজ্যের সৈন্যবাহিনী এবং কিয়েভ ও গ্যালিসিয়াসহ বেশ কয়েকটি রুশ রাজ্যের সম্মিলিত সৈন্যবাহিনীর মধ্যে সংঘটিত হয়। সম্মিলিত রুশ বাহিনীর নেতৃত্ব দিয়েছিলেন যৌথভাবে মাস্তিস্লাভ দ্য বোল্ড এবং তৃতীয় মাস্তিস্লাভ। যুদ্ধটি ১২২৩ সালের ৩১ মে বর্তমান ইউক্রেনের দনেতস্ক প্রদেশের কালকা নদীর তীরে সংঘটিত হয় এবং যুদ্ধটিতে মোঙ্গলরা সম্পূর্ণরূপে বিজয়ী হয়।
মধ্য এশিয়ায় মোঙ্গল আক্রমণ এবং খাওয়ারেজমীয় সাম্রাজ্যের পতনের পর সেনাপতি জেবে ও সুবুতাইয়ের নেতৃত্বে একটি মোঙ্গল বাহিনী ইরাক-ই-আজমের দিকে অগ্রসর হয়। জেবে ককেশাস হয়ে মূল বাহিনীতে প্রত্যাবর্তনের আগে কয়েক বছর তাঁর বিজয়াভিযান চালিয়ে যাওয়ার জন্য মোঙ্গল সম্রাট চেঙ্গিস খানের কাছে অনুমতি প্রার্থনা করেন। চেঙ্গিসের উত্তরের অপেক্ষায় থাকাকালে সেনাপতিদ্বয় জর্জিয়া আক্রমণ করেন এবং রাজ্যটির রাজাকে হত্যা করেন। চেঙ্গিস তাঁদের অভিযান চালিয়ে যাওয়ার অনুমতি প্রদান করেন। এরপর তাঁরা ককেশাসের উপজাতিদের একটি সম্মিলিত জোটকে পরাজিত করেন এবং তারপর কিউমানদের পরাজিত করেন। কিউমানদের খান তাঁর জামাতা গ্যালিসিয়া-ভোলহিনিয়ার মাস্তিস্লাভ দ্য বোল্ডের দরবারে আশ্রয় নেন এবং মোঙ্গলদের বিরুদ্ধে যুদ্ধে তাঁকে সাহায্য করতে রাজি করান। মাস্তিস্লাভ দ্য বোল্ড মোঙ্গল আক্রমণ প্রতিহত করার জন্য বিভিন্ন রুশ রাজ্যের সমন্বয়ে একটি মিত্রজোট গঠন করে।
সম্মিলিত রুশ বাহিনী প্রথমে মোঙ্গল বাহিনীর একাংশকে পরাজিত করে। মোঙ্গলরা যুদ্ধকৌশলের অংশ হিসেবে কয়েক দিন যাবৎ পশ্চাৎপসরণের অভিনয় করে এবং তাদের পশ্চাদ্ধাবনকারী রুশ বাহিনী কয়েক ভাগে বিভক্ত হয়ে পড়ে। মোঙ্গলরা কালকা নদীর তীরে থামে এবং যুদ্ধের জন্য প্রস্তুত হয়। মাস্তিস্লাভ দ্য বোল্ড ও তাঁর কিউমান মিত্ররা অবশিষ্ট বাহিনীর জন্য অপেক্ষা না করেই মোঙ্গলদের আক্রমণ করেন ও পরাজিত হন। এর ফলে সৃষ্ট অরাজক পরিস্থিতিতে আরো কয়েকটি রুশ রাজ্যের সৈন্যবাহিনী পরাজিত হয়। কিয়েভের তৃতীয় মাস্তিস্লাভ একটি সুরক্ষিত শিবিরে প্রত্যাবর্তন করতে বাধ্য হন। তিন দিন মোঙ্গলদের প্রতিরোধ করার পর তিনি তাঁর নিজের লোকেদের সুরক্ষার প্রতিশ্রুতির বিনিময়ে আত্মসমর্পণ করেন। কিন্তু আত্মসমর্পণ করার পরপরই মোঙ্গলরা তৃতীয় মাস্তিস্লাভ ও তাঁর লোকেদের হত্যা করে। মাস্তিস্লাভ দ্য বোল্ড পালিয়ে যান, আর মোঙ্গলরাও এশিয়ায় ফিরে গিয়ে চেঙ্গিস খানের সঙ্গে যোগ দেয়।
চিত্রকূট জলপ্রপাত

চিত্রকূট জলপ্রপাত (বিকল্প বানান; চিত্রকোট জলপ্রপাত) হল ইন্দ্রবতী নদীতে ভারতের ছত্তিশগড় রাজ্যের বাস্তার জেলার জগদলপুরের পশ্চিমে অবস্থিত একটি প্রাকৃতিক জলপ্রপাত। এটি জগদলপুরের পশ্চিমে ৩৮ কিলোমিটার (২৪ মাইল) দূরে অবস্থিত।
জলপ্রপাতটির উচ্চতা প্রায় ২৯ মিটার (৯৫ ফুট)। এটি ভারতের সর্ববৃহৎ পতন। বর্ষা মৌসুমে এটির প্রস্থ এবং বিস্তৃত বিস্তারের কারণে এটি প্রায়ই ভারতের নায়াগ্রা জলপ্রপাত বলে পরিচিত।
শেখ-ওয়াজেদ পরিবার

শেখ-ওয়াজেদ পরিবার হচ্ছে বাংলাদেশের অন্যতম প্রভাবশালী রাজনৈতিক পরিবার। প্রাথমিকভাবে শেখ মুজিবুর রহমান এবং তার বংশধরদের নিয়ে এটি গঠিত হয়েছে। বাংলাদেশ আওয়ামী লীগের রাজনীতি ঐতিহ্যগতভাবেই অনেকটাই তাদের ঘিরে আবর্তিত হয়।
টুঙ্গিপাড়ার শেখ পরিবারে প্রথম ব্যক্তি যিনি বাংলায় আসেন, তিনি হলেন শেখ আবদুল আওয়াল দরবেশ। শেখ আবদুল আওয়াল ইরাকের রাজধানী বাগদাদের একটি উপকণ্ঠে জন্মগ্রহণ করেন। ১৮শ শতকের প্রারম্ভে, শেখ আবদুল আওয়াল ব্যবসা করার জন্য চট্টগ্রামে এসে বাঙালি অঞ্চলে ইসলাম প্রচার করতে শুরু করেন, যা বাংলার অন্যান্য শেখ পরিবারের প্রতিষ্ঠাতাদের মতো ছিল। শেখ আবদুল আওয়াল চট্টগ্রামে অনেক বছর ধর্মপ্রচার করেন, তারপর তিনি ব্যবসার উদ্দেশ্যে সোনারগাঁও যান এবং সেখানে ধর্মপ্রচার শুরু করেন। তিনি ফরিদপুরের কান্দিরপাড়ের খন্দকার পরিবারে বিয়ে করেন এবং পরবর্তীতে তাঁর পুত্র শেখ জাহিরুদ্দিনও এই পরিবারে বিয়ে করেন। বহু বছর পর, শেখ জাহিরুদ্দিন তাঁর পুত্র শেখ জান মাহমুদের সাথে কলকাতা চলে আসেন, কারণ তাঁদের পাইকারি ব্যবসা সেখানে ভিত্তিক ছিল। শেখ জান মাহমুদ-এর পুত্র শেখ বোরহানুদ্দিন সেই পাইকারি ব্যবসা চালিয়ে যান এবং শেষে পূর্ববঙ্গে ফিরে যান।
তিনি টুঙ্গিপাড়ার কাজী পরিবারে এক মেয়েকে বিয়ে করেন এবং সেখানে স্থায়ীভাবে বসবাস শুরু করেন। টুঙ্গিপাড়া শেখ পরিবার কলকাতার একটি শেখ পরিবার, যার একজন সদস্য ছিলেন শেখ আসিমুদ্দিন, কান্দিরপাড়ের শেখ পরিবার এবং সোনারগাঁওয়ের একটি শেখ পরিবারের সাথে সম্পর্কিত, এই স্থানান্তরের ফলে। শেখ বোরহানুদ্দিনের একটি পুত্র ছিল, যার নাম শেখ একরামুল্লাহ, এবং তার দুই পুত্র ছিল: শেখ ওসিমুদ্দিন এবং শেখ মোহাম্মদ জাকির। শেখ মোহাম্মদ জাকিরের তিনটি পুত্র ছিল: শেখ আবদুল মজিদ, শেখ আবদুল হামিদ এবং শেখ আবদুল রশিদ। শেখ আবদুল হামিদ ছিলেন শেখ লুৎফর রহমানের পিতা, এবং তাঁর স্ত্রী, সায়েরা খাতুন, ছিলেন তাঁর পিতার ভাই শেখ আবদুল মজিদের মেয়ে। তাঁদের পুত্র ছিলেন শেখ মুজিবুর রহমান, যিনি তাঁর তৃতীয় চাচাতো বোন শেখ ফজিলাতুননেসা মুজিবকে বিয়ে করেন, যিনি শেখ ওসিমুদ্দিনের প্রপৌত্রি (তার প্রপিতামহ শেখ জাকিরের ভাই)। শেখ মুজিব এবং বেগম মুজিবের মেয়ে, শেখ হাসিনা, ১৯৬৮ সালে এম. এ. ওয়াজেদকে বিয়ে করেন।
শবরী নদী

সাবরী নদীটি গোদাবরীর প্রধান উপনদীগুলির মধ্যে একটি।এটি উড়িষ্যার পূর্বঘাটের পশ্চিম ঢালগুলি থেকে ১৩৭০ মিটার উচ্চতায় সিনকারারাম পর্বতমালার থেকে উৎপন্ন হয়। এটি ওড়িশায় কোলাব নদী নামেও পরিচিত। সাবরি নদী উপকূল প্রায় ১২৫০ মিমি গড় বৃষ্টিপাত পায়। এটি ছত্তিশগড় ও ওড়িশা রাজ্যের মধ্যকার সাধারণ সীমা গঠন করে এবং পরে গোদাবরী নদী বরাবর একত্রিত হয়ে অন্ধ্র প্রদেশে প্রবেশ করে। সাবরী জুড়ে উড়িষ্যাতে অবস্থিত উচ্চ কোলাব প্রকল্প, সেচ ও জল বিদ্যুৎ উৎপাদনের জন্য জল সরবরাহকারী একটি প্রধান বাঁধ প্রকল্প।
ছত্তিশগড় ও উড়িষ্যার মধ্যে সীমানা সৃষ্টির ২০০ কিলোমিটার দীর্ঘ প্রবাহ গড়ে প্রতি বর্গ কিমি দৈর্ঘ্য ২.২৫ মিটার। নদীটির এই প্রসারিত স্থল ভাগে প্লাবন কমানোর জন্য সিরিজের মাঝারি মাথ (20 মিটার) ব্যারেজ নির্মাণের মাধ্যমে যথেষ্ট জলবিদ্যুৎ উৎপাদনের সম্ভাবনা রয়েছে। ওড়িশার ইন্দিবতী নদীতে অতিরিক্ত জল জৌরা নাল্লার মাধ্যমে সাবরি নদীতে প্রবাহীত করা যায় যার মাধ্যমে ইন্দ্রবতী বন্যা জলের স্বাভাবিকভাবেই সাবরী উপত্যকায় প্রবাহিত হয়।
সিলেরু নদী (তার ঊর্ধ্ব প্রান্তে মাকুকুণ্ড নামে পরিচিত) সেবারের প্রধান উপনদী, যা অন্ধ্র প্রদেশ, ছত্তিশগড় ও উড়িষ্যা ত্রি-সংযোগ সীমান্তে সাবরি নদীতে যোগ দেয়।
সীলেরু নদীতে জলবিদ্যুৎ উৎপাদনের বিশাল সম্ভাবনা রয়েছে যা মক্কুন্দ, বালিমেলা, ঊর্ধ্ব সীলারু, ডোকারয়ি এবং নিম্ন সিলেরু জলবিদ্যুৎ প্রকল্প নির্মাণের মাধ্যমে উল্লেখযোগ্যভাবে উদ্ভাবিত হয়েছে।
সদাগোপান রমেশ

সদাগোপান রমেশ (; ; জন্ম: ১৬ অক্টোবর, ১৯৭৫) তামিলনাড়ুর মাদ্রাজে জন্মগ্রহণকারী প্রথিতযশা সাবেক ভারতীয় আন্তর্জাতিক ক্রিকেটার। এছাড়াও, ভারতের চলচ্চিত্র জগতে তার পদচারণ ঘটেছে। ভারত ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে তামিলনাড়ুর প্রতিনিধিত্ব করেন তিনি। ভারত এ দলেরও সদস্য ছিলেন। দলে তিনি মূলতঃ ব্যাটসম্যান হিসেবে খেলতেন। বামহাতে ব্যাটিংয়ের পাশাপাশি ডানহাতে অফ ব্রেক বোলিং করতেন।
মূলতঃ তামিলনাড়ু দলে খেললেও ঘরোয়া ক্রিকেটে ২০০৫-০৬ ও ২০০৬-০৭ মৌসুমে কেরালা এবং ২০০৭-০৮ মৌসুমে আসামের পক্ষে খেলেন।
ওয়েস্ট ইন্ডিজ এ দলের বিপক্ষে দূর্দান্ত সেঞ্চুরি হাঁকিয়ে জাতীয় দলে খেলার সুযোগ পান। এ দলের কোচ কে শ্রীকান্তের জোর সুপারিশে দল নির্বাচকমণ্ডলী তামিলনাড়ু থেকে বামহাতি উদ্বোধনী ব্যাটসম্যান হিসেবে তাকে দলে নেন।
নিজ শহর চেন্নাইয়ে ২৮ জানুয়ারি, ১৯৯৯ তারিখে পাকিস্তানের বিপক্ষে তার টেস্ট অভিষেক ঘটে। বেশ সাহসী ও খেলায় নিজস্ব শারীরিক ভঙ্গীমায় দ্রুত সফলতা লাভ করেন। ওয়াসিম আকরাম, ওয়াকার ইউনুস ও শোয়েব আখতারের ত্রি-মূখী পেস আক্রমণ রুখে দেয়ার পাশাপাশি সাকলাইন মুশতাক ও মুশতাক আহমেদের স্পিনের বিরুদ্ধে লড়াই করেন। সিরিজে জোড়া শতক হাঁকান ও আকস্মিকভাবে ধারণা করা হয় যে, ভারত দল বিশ্বমানের উদ্বোধনী ব্যাটসম্যানের সন্ধান পেয়েছে।
৩০ মার্চ, ১৯৯৯ তারিখে শ্রীলঙ্কার বিপক্ষে ওডিআইয়ে অভিষেক ঘটে তার। প্রথম ভারতীয় ক্রিকেটার হিসেবে ওডিআইয়ে প্রথম বলেই উইকেট লাভের বিরল কৃতিত্ব প্রদর্শন করেছেন।
প্রথম ছয় টেস্টেই তার ব্যাটিং গড় ৫০ পেরিয়ে যায় ও খুব সহজেই শীর্ষসারির বোলারদের আক্রমণের বিপরীতে খেলতে পারতেন। ক্রিকেটপ্রেমীরা তার ত্রুটিপূর্ণ পায়ের কারুকাজ সনাক্ত করেন ও উপমহাদেশের বাইরে তিনি সফলকাম হবেন বলে ধারণা পোষণ করেন। বিশেষ করে অস্ট্রেলীয় পেস বোলারদের উপযোগী বাউন্সি পিচ হলে তো কথাই নেই। রমেশ সেখানেও তার ক্রীড়াশৈলী প্রদর্শন করেন। তবে, ঐ রানগুলোকে তিন অঙ্কের কোঠায় নিতে তাকে যথেষ্ট বেগ পেতে হয়েছিল। কিন্তু, ২০০১ সালে শ্রীলঙ্কা সফর শেষে দল থেকে বাদ পড়েন। ঐ সফরে ৬ ইনিংসের ৫টিতেই ৩০-এর কোঠা অতিক্রম করেন। কেবলমাত্র একটিতে অর্ধ-শতক পেয়েছিলেন।
২০০২ সালে অপর্ণা নাম্নী এক রমণীর পাণিগ্রহণ করেন। তাদের সংসারে এক কন্যা ও এক পুত্র রয়েছে।
এপ্রিল, ২০০৮ সালে মুক্তিপ্রাপ্ত তামিল চলচ্চিত্র সন্তোষ সুব্রামনিয়ামে অভিনয় করেন। এছাড়াও প্রথমবারের মতো পত্তা পত্তি ৫০/৫০ চলচ্চিত্রে কেন্দ্রীয় ভূমিকায় অবতীর্ণ হন।
রুম্মন বিন ওয়ালী সাব্বির

সৈয়দ রুম্মন বিন ওয়ালী সাব্বির (রুম্মন বিন ওয়ালী সাব্বির নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। ভক্তদের কাছে বাংলার মারাদোনা ডাকনামে পরিচিত সাব্বির তার খেলোয়াড়ি জীবনের অধিকাংশ সময় ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন।
১৯৮৫–৮৬ মৌসুমে, বাংলাদেশী ক্লাব শেখ জামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন। অতঃপর ১৯৮৭–৮৮ মৌসুমে তিনি ঢাকা মোহামেডানে যোগদান করেছিলেন, যেখানে তিনি সর্বমোট ১১ মৌসুম অতিবাহিত করেছেন; মাঝে তিনি ১ বছরের জন্য ভারতীয় ক্লাব কলকাতা মোহামেডানের হয়ে খেলেছেন। সর্বশেষ ১৯৯৭–৯৮ মৌসুমে, তিনি ঢাকা মোহামেডান হতে রহমতগঞ্জে যোগদান করেছিলেন; রহমতগঞ্জে হয়ে মাত্র ১ মৌসুম খেলার পর তিনি অবসর গ্রহণ করেছিলেন।
১৯৮৯ সালে, সাব্বির বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৭ ম্যাচে ১টি গোল করেছিলেন। দলগতভাবে, সাব্বির সর্বমোট ৩টি শিরোপা জয়লাভ করেছিলেন, যার সবগুলো ঢাকা মোহামেডানের হয়ে জয়লাভ করেছিলেন।
সৈয়দ রুম্মন বিন ওয়ালী সাব্বির বাংলাদেশে জন্মগ্রহণ করেছেন এবং সেখানেই তার শৈশব অতিবাহিত করেছেন।
১৯৮৯ সালে, সাব্বির আন্তর্জাতিক ফুটবলে বাংলাদেশের হয়ে অভিষেক করেছিলেন। জাতীয় দলের হয়ে অভিষেকের প্রায় ৪ বছর পর, বাংলাদেশের জার্সি গায়ে প্রথম গোলটি করেছিলেন; ১৯৯৩ সালের ৫ই মে তারিখে, থাইল্যান্ডের বিরুদ্ধে ম্যাচে বাংলাদেশের হয়ে একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।
১৯৯৩ সালের ৭ই মে তারিখে সাব্বির বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সংযুক্ত আরব আমিরাতের দুবাইয়ের আল মাকতুম স্টেডিয়ামে অনুষ্ঠিত শ্রীলঙ্কার বিরুদ্ধে উক্ত ম্যাচে বাংলাদেশ ৩–০ গোলের ব্যবধানে জয়লাভ করেছিল, ম্যাচটিতে তিনি পূর্ণ ৯০ মিনিট খেলেছিলেন। আন্তর্জাতিক ফুটবলে, তার ৪ বছরের খেলোয়াড়ি জীবনে তিনি সর্বমোট ৮ ম্যাচে ১টি গোল করেছিলেন।
তালচের কয়লা খনি অঞ্চল

তালচের কয়লা খনি অঞ্চল ভারতের ওড়িশা রাজ্যের অনুগুল জেলার বাহ্মণী নদী উপত্যকায় অবস্থিত।
ভারতের ভূতাত্ত্বিক জরিপ অনুযায়ী, তালের কোলফিল্ডে ৩৮.৬৫ বিলিয়ন টন কয়লা সঞ্চিত আছে, যা ভারতের সর্বোচ্চ। 
তালচের কোলফিল্ডে ৫০০ কিলোমিটার (১৯০ বর্গ মাইল) এলাকা জুড়ে রয়েছে।এই কয়লা ক্ষেত্রের কয়লা নিম্ন মানের , এখানকার খনির কয়লায় মাত্র ৩৫ শতাংশ স্থায়ী কার্বন, ৭০ শতাংশ মিশ্রিত পদার্থ এবং ২৫ শতাংশ অন্য পদার্থ। ২০১১সালের হিসাবে, উড়িষ্যা, তামিলনাড়ু, অন্ধ্রপ্রদেশ, পশ্চিমবঙ্গ এবং ভারতের অন্যান্য অংশে প্রায় এক হাজার টন কয়লা বিদ্যুৎ কেন্দ্রের কাছে পাঠানো হয়। 
১৮৩৭ সালে গোপালপ্রসাদের তালচের কোলফিল্ডে কয়লা পাওয়া যায়। ১৯২১ সালে ম্যান্ডস ভিলিয়ার্স দ্বারা হ্যান্ডিডহাউজ কয়লা খনি খুলে দেওয়া হয়। এনসিডিসি ১৯৬০ সালে দক্ষিণ বালাডাতে, ১৯৬২ সালে নন্দীড়া এবং ১৯৭২ সালে জগন্নাথে কয়েকটি খনি খুলেছিল। উৎপাদন 0.৯১ মিলিয়ন টন। তালচের কয়লফিল্ডকে পাঁচটি উৎপাদন বা প্রশাসনিক অঞ্চলে বিভক্ত করা হয়: তালচের, জগন্নাথ, কলিঙ্গ, লিঙ্গরাজ এবং হিংগুলা। 
১৯২২ সালে পূর্ব উপকূলে নেরুন্দি থেকে একটি রেল লাইন নিয়ে তালচার কয়ফিল্ড সংযুক্ত ছিল। 7
টেরিয়াইল বহুমুখী উচ্চ বিদ্যালয়

টেরিয়াইল বহুমুখী উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
প্রতিষ্ঠানটি চট্টগ্রাম জেলার সীতাকুণ্ড উপজেলার বারৈয়াঢালা ইউনিয়নের টেরিয়াইল গ্রামে অবস্থিত।
১৯৩৭ সালে জনাব আলহাজ্ব মোহাম্মদ আব্দুল লতিফ চৌধুরী এবং সফি মিয়া চৌধুরী বিদ্যালয়টি প্রতিষ্ঠা করেন।
বিদ্যালয় পরিচালনার জন্য জনাব আবদুল্লাহ আল বাকের ভূঁইয়াকে সভাপতি করে ১১ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব গাজী শামসুল আলম। এছাড়া আরো ১৭ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১১ শতাধিক শিক্ষার্থী অধ্যয়নরত আছে।
বিগত বছরের পাশের হার ৮০%।
বাঁশবাড়িয়া উচ্চ বিদ্যালয়

বাঁশবাড়িয়া উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
প্রতিষ্ঠানটি চট্টগ্রাম জেলার সীতাকুণ্ড উপজেলার বাঁশবাড়িয়া ইউনিয়নের কেন্দ্র স্থলে ঢাকা চট্টগ্রাম মহাসড়ক সংলগ্ন অবস্থিত।
১৯৩৭ সালে জনাব আলহাজ্ব মোহাম্মদ আব্দুল লতিফ চৌধুরী এবং সফি মিয়া চৌধুরী বিদ্যালয়টি প্রতিষ্ঠা করেন।
বিদ্যালয় পরিচালনার জন্য জনাব আবুল কালাম আজাদকে সভাপতি করে ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ ইসহাক। এছাড়া আরো ১৬ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
বিদ্যালয়টি পূর্বমুখী। দ্বিতল বিশিষ্ট ত্রি-দালানের সমন্বয়ে বিদ্যালয়টি 'U' আকৃতির।
এ প্রতিষ্ঠানে সহ-শিক্ষা ব্যবস্থা রয়েছে।
বিগত বছরের পাশের হার ৬৫%।
কাপাসগোলা জামতলা শাহী জামে মসজিদ

কাপাসগোলা জামতলা শাহী মসজিদ বাংলাদেশের বন্দরনগরী চট্টগ্রাম মহানগরের চকবাজার ওয়ার্ডের কাপাসগোলাস্থ আরাকান সড়কের পাশেই অবস্থিত একটি মসজিদ। ৩ তলা বিশিষ্ট এই মসজিদে একসাথে প্রায় ৭ হাজার মুসল্লী নামাজ আদায় করতে পারেন।
১৮৯০ সালে এই এলাকার কিছু ধর্মপ্রান মুসলমান এই মসজিদ প্রতিষ্ঠা করেন যা কালের বিবর্তনে এখন বিশাল আকারের মসজিদ কমপ্লেক্সে রূপ নিয়েছে।
চট্টগ্রাম মহনগরীর চকবাজার ওয়ার্ড এর অন্তর্গত আরাকান সড়কের কাপাসগোলায় এই মসজিদের অবস্থান।
এই মসজিদে একটি সুদৃশ্য সবুজ গম্বুজ বিদ্যমান। বর্তমানে একটি বৃহৎ আকারের ঘড়ির টাওয়ার স্থাপনের কাজ চলছে।
শেখ বাহার উল্লাহ জামে মসজিদ

শেখ বাহার উল্লাহ শাহী জামে মসজিদ বাংলাদেশের বন্দরনগরী চট্টগ্রাম শহরের শুলকবহরে অবস্থিত একটি অতি প্রাচীন মসজিদ।
মোঘল আমলে এই অঞ্চল অর্থাৎ চট্টগ্রাম যখন ইসলামাবাদ নাম নিয়ে সুবা বাংলার রাজধানী ছিল তখনই এই মসজিদ প্রতিষ্ঠিত হয়। ধারণা করা হয় মোঘল সুবাদার শায়েস্তা খাঁর পৌত্র শেখ বাহার উল্লাহ ১৭৩৭ খ্রিষ্টাব্দে এই মসজিদ প্রতিষ্ঠা করেন। তার মৃত্যুর পর এই মসজিদ শেখ বাহার উল্লাহ শাহী জামে মসজিদ নামে পরিচিতি লাভ করে। মসজিদে প্রাপ্ত শিলালিপি থেকে এই ধারণা করা হয়। এই মসজিদটি বাংলাদেশ প্রত্নতত্ত্ব অধিদপ্তর অধিভুক্ত একটি গুরত্বপূর্ণ মহামূল্যবান ও অতি সংবেদনশীল স্থাপনা। ভারতের দিল্লীর কেন্দ্রীয় মহাফেজখানা ও বৃটেনের লন্ডনস্থ ব্রিটিশ মিউজিয়াম এ শেখ বাহার উল্লাহ জামে মসজিদ সম্পর্কিত গুরত্বপূর্ণ দস্তাবেজ প্রায় ১৭০ বছর ধরে সযত্নে রক্ষিত রয়েছে।
চট্টগ্রাম মহনগরীর পাঁচলাইশ থানাস্থ শুলক বহরের আবদুল্লাহ খাঁন সড়কে এই ঐতিহাসিক মসজিদের অবস্থান। এই মসজিদ হতে মাত্র ৫০ গজ দূরেই শায়েস্তা খাঁর রাজমহল যা বর্তমান কোর্ট হিলে আদালত ভবন প্রতিষ্ঠা না হওয়া পর্যন্ত এখানেই সকল ধরনের বিচার কার্য্য সমাধা হতো। এখানেও শেখ বাহার উল্লাহ শাহী জামে মসজিদের একই অবয়বে আরো একটি মসজিদ বিদ্যমান রয়েছে।
মসজিদটির আদি গড়নে প্রাধান্য পেয়েছে তিনটি গম্বুজ ও আটটি মিনার। অবশ্য বিভিন্ন সময়ে সংস্কারকার্য ও নির্মাণ সম্পাদনের ফলে আজও এই গম্বুজ ও মিনারগুলি বিদ্যমান। বর্তমানে এর আদি রূপটি শুধু মাত্র মসজিদের পশ্চিম দিক হতে দৃষ্টিগোচর হয়। একটি বে'র উপরেই তিনটি গম্বুজ দিয়ে মসজিদটি আচ্ছাদিত, মাঝখানের গম্বুজটি তুলনামূলক বড় আকৃতির এবং দুপাশের গম্বুজগুলি অপেক্ষাকৃত ছোট। কেন্দ্রীয় মেহরাবটি অর্ধগোলাকৃতির, যা সংস্কারের পরে (২০০৩) আজও সেরকমটাই রয়েছে। বড় দরজার মধ্যবর্তী স্থানে কেন্দ্রীয় মেহরাবের দুই পাশে অর্থাৎ ছোট দুই দরজার সামনে দুটি মেহরাব সাদৃশ্য ছোট অর্ধচন্দ্রাকারের মেহরাব মসজিদের সৌন্দর্যআরো বাড়িয়ে দিয়েছে। 
তিনটি দরজার চৌকাঠে উপরে ইটের খিলানে আবৃত। এ ছাড়াও উত্তর ও দক্ষিণ পাশের জানালায় খিলান নজরে আসে। 
সম্প্রতি এপ্রিল (২০১৯) সালে এই মসজিদ প্রাঙ্গনে বুখারা বিশ্ববিদ্যালয়ের কেন্দ্রীয় তোরনের আদলে একটি বৃহৎ ও দৃষ্টিনন্দন তোরন নির্মাণ করা হয়েছে যা দেখার জন্য দেশের বিভিন্ন প্রান্ত হতে উৎসুক লোকজন এখানে নিয়মিত ভিড় জমায়।
মোগল স্থাপত্যে গড়া মূল আদি মসজিদটি কয়েকশত বছরের স্মৃতি বহন করে। তবে কালের বিবর্তনে মূল মসজিদ অক্ষত রেখে এই মসজিদ তিনতলা বিশিষ্ট মসজিদে রূপান্তরিত করা হয়েছে।
মলিকিউলার ফাইলোজেনেটিক্স এন্ড ইভোল্যুশন

মলিকিউলার ফাইলোজেনেটিক্স এন্ড ইভোল্যুশন () হচ্ছে বিবর্তনীয় জীববিজ্ঞান ও ফাইলোজেনেটিক্সের উপর একটি পিয়ার রিভিউ হওয়া বৈজ্ঞানিক সাময়িকী। এই সাময়িকীর সম্পাদক ডি.ই. ওয়াইল্ডম্যান।
এই জার্নালটি নিম্নোক্ত বিষয়ে সূচীকৃত ও সারমর্ম দেওয়া হয়:
মন্ত্রিপরিষদ বিভাগ

মন্ত্রিপরিষদ বিভাগ (বাংলাদেশ মন্ত্রিপরিষদ বিভাগ) বাংলাদেশ সরকারের প্রশাসনের জন্য দায়িত্বপ্রাপ্ত এবং বাংলাদেশ মন্ত্রিপরিষদের এর নমনীয় কার্যাবলী পরিচালনা করে মন্ত্রিপরিষদ বিভাগ। সরকার মন্ত্রণালয়/বিভাগের মধ্যে পার্থক্যকে বিশৃঙ্খলা ও আন্তঃসম্পর্কীয় সমন্বয় নিশ্চিত করার মাধ্যমে সচিবের স্থায়ী/আহবায়ক কমিটিসমূহের মাধ্যমে গঠনমূলক সিদ্ধান্ত গ্রহণে সরকারকে সিদ্ধান্তে সহায়তা করে। মন্ত্রিপরিষদ সচিব মন্ত্রিপরিষদ বিভাগের আনুষ্ঠানিক প্রধান। পদমানক্রমে তার পদমর্যাদা সংসদ সদস্যদের উপরে এবং তিন বাহিনী প্রধানদের সমমানের।
১৯৭২ সালে বাংলাদেশ সরকারকে সাচিবিক সহায়তা প্রদানের জন্য মন্ত্রিপরিষদ মন্ত্রণালয় গঠিত হয়। ১৯৮৫ সালের পর এটি রাষ্ট্রপতির কার্যালয়ের অধীনে অনুষ্ঠিত হয়। ১৯৯১ সালের পর সংসদের আইন দ্বারা সরকার রাষ্ট্রপতি সরকার বিলুপ্ত হয়ে যায় এবং ১৯৯১ সালের অক্টোবরে পূর্ণাঙ্গ প্রশাসন হিসাবে মন্ত্রিপরিষদ বিভাগ গঠিত হয়।
শোভা সেন

শোভা সেন (১৭ সেপ্টেম্বর ১৯২৩ – ১৩ আগস্ট ২০১৭) একজন বাঙালি মঞ্চ ও চলচ্চিত্র অভিনেত্রী। কলকাতার গণনাট্য আন্দোলনের নেত্রী থেকে ছয় দশকে এক কিংবদন্তি অভিনেত্রী হয়ে উঠেছিলেন। তিনি প্রখ্যাত বাঙালি অভিনেতা উৎপল দত্তের স্ত্রী।
শোভা সেনের জন্মব্রিটিশ ভারতের অধুনা বাংলাদেশেরফরিদপুরের এক ডাক্তার পরিবারে। পিতা ডা.নৃপেন্দ্রনাথ সেনগুপ্ত। কলকাতার বেথুন কলেজ থেকে স্নাতক হওয়ার পর বামমনস্ক দেবপ্রসাদ সেনকে বিবাহ করেন এবং তার সূত্রেই তিনিভারতীয় গণনাট্য সংঘে যোগ দেন।
১৯৪৪ খ্রিস্টাব্দেবিজন ভট্টাচার্যের"নবান্ন" নাটকে প্রধান নারীচরিত্র দিয়েই তার অভিনয় জীবনের শুরু। এরপর ১৯৫৩ খ্রিস্টাব্দে যোগ দেন লিটল থিয়েটার গ্রুপে (পরবর্তীতে পিপলস থিয়েটার গ্রুপে)। তার উল্লেখযোগ্য অভিনয় ছিল 'টিনের তলোয়ার', 'তিতুমীর', 'ব্যারিকেড'-এর মতো নাটকে। উৎপল দত্ত,শম্ভু মিত্র, বিজন ভট্টাচার্য প্রমুখ নাট্যব্যক্তিত্বের সঙ্গে অভিনয় করেছেন। কিন্তু অভিনয়কে কেন্দ্র করে তার বৈবাহিক জীবনে অশান্তির সূচনা হয় এবং পরবর্তীতে ১৯৬০ খ্রিস্টাব্দে বিচ্ছেদও ঘটে। ১৯৬১ খ্রিস্টাব্দে তার বিবাহ হয় উৎপল দত্তের সঙ্গে। মঞ্চে অভিনয় ছাড়াও তিনি একাধিক চলচ্চিত্রে অভিনয়ের পাশাপাশি প্রথম ছোটপর্দায় কাজ করেন ১৯৫৫ খ্রিস্টাব্দে প্রফুল্ল চক্রবর্তীর 'ভগবান শ্রীরামকৃষ্ণ' ছবিতে। নিমাই ঘোষের ছিন্নমূল (১৯৫০),ঋত্বিক ঘটকের "নাগরিক" (১৯৭৭) "বেদেনী", উৎপল দত্তের "ঝড়", মৃণাল সেনের "এক অধুরি কহানী", "একদিন প্রতিদিন" ছবিতে অভিনয় করেছেন।
নাটকে ও ছবিতে সফল অভিনয়ের পাশাপাশি বামপন্থায় বিশ্বাসী শোভা সেন রাজনীতিতেও সক্রিয় ছিলেন। মার্ক্সবাদী কমিউনিস্ট পার্টির সঙ্গে তার নিয়মিত যোগাযোগ ছিল।
১৯৫২ খ্রিস্টাব্দে হিন্দি ছবি "বাবলা"-য় অভিনয়ের জন্য দেশের সেরা অভিনেত্রীর পুরস্কার লাভ করেন। ২০১০ খ্রিস্টাব্দে শোভা সেন "মাদার টেরিজা আন্তর্জাতিক পুরস্কার " লাভ করেন।
অরিজিন অব লাইফ এন্ড ইভোল্যুশন অব বায়োস্ফিয়ার

অরিজিন অব লাইফ এন্ড ইভোল্যুশন অব বায়োস্ফিয়ার () হচ্ছে একটি পির রিভিউ হওয়া বৈজ্ঞানিক সাময়িকী। যা জ্যোতির্জীববিজ্ঞান ও জীবনের সুচনা কীভাবে হলো, তা নিয়ে গবেষণা করার নিমিত্তে ১৯৬৮ সালে প্রতিষ্ঠিত হয়েছে। এটি ইন্টারন্যাশনাল সোসাইটি ফর দ্য স্টাডি অব দ্য লাইফের অফিসিয়াল সাময়িকী। এই সাময়িকীতে যেসব বিষয় নিয়ে গবেষণা পর্যবেক্ষিত হয়, তা হলো পৃথিবী এবং অন্য কোথাও কীভাবে জীবনের সুচনা হয়েছে, সেই প্রাণের বিবর্তন, বণ্টন এবং তার ভবিষ্যৎ। উদাহরণস্বরুপ, এইসব ক্ষেত্রের মধ্যে যেগুলো নিয়ে কাজ করতে দেখা যায়, তা হলো: পূর্বের পৃথিবীর পরিবেশ এবং তৎকালীন আদি জৈব রসায়ন, স্ব-প্রতিলিপিতে সক্ষম ব্যবস্থা, আরএনএ বিশ্ব প্রকল্প এবং জেনেটিক কোডের সৃষ্টির সমস্যা। ২০১৬ সালের "জার্নাল সাইটেশন রিপোর্ট" অনুসারে এর ইমপ্যাক্ট ফ্যাক্টর ১.০০০। জীবাশ্মবিদ্যার উপর সাম্প্রতিক গবেষণা অনুসারে, আনুমানিকভাবে প্রথম জীবনের সূচনার হয়েছে; ২-৩ বিলিয়ন বা ৩.৫-৩.৮ বিলিয়ন বছর পুর্বে।
নিমোক্ত উপাত্তভান্ডারে এই সাময়িকীটি সূচীকৃত ও সারমর্ম দেওয়া হয়েছে:
ইসলামাবাদ ইউনিয়ন, ঈদগাঁও

ইসলামাবাদ বাংলাদেশের কক্সবাজার জেলার অন্তর্গত ঈদগাঁও উপজেলার একটি ইউনিয়ন।
ইসলামাবাদ ইউনিয়নের আয়তন ২৭২৬ একর (১১.০৩ বর্গ কিলোমিটার)।
২০১১ সালের পরিসংখ্যান অনুযায়ী ইসলামাবাদ ইউনিয়নের লোকসংখ্যা ২৯,১৯৫ জন। এর মধ্যে পুরুষ ১৪,৬৭৫ জন এবং মহিলা ১৪,৫২০ জন।
ঈদগাঁও উপজেলার উত্তরাংশে ইসলামাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৭ কিলোমিটার। এ ইউনিয়নের দক্ষিণে ঈদগাঁও ইউনিয়ন ও জালালাবাদ ইউনিয়ন, পশ্চিমে পোকখালী ইউনিয়ন, উত্তরে ইসলামপুর ইউনিয়ন ও চকরিয়া উপজেলার খুটাখালী ইউনিয়ন এবং পূর্বে রামু উপজেলার ঈদগড় ইউনিয়ন অবস্থিত।
বৃহত্তর ঈদগাঁও ইউনিয়ন ভেঙ্গে ১৯৯০ সালে ইসলামাবাদ ইউনিয়ন ও জালালাবাদ ইউনিয়ন গঠন করা হয়।
সাবেক ভারপ্রাপ্ত চেয়ারম্যান নুরুল ইসলামের নামানুসারে ইউনিয়নের নামকরণ করা হয় "ইসলামাবাদ"।
ইসলামাবাদ ইউনিয়ন ঈদগাঁও উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ঈদগাঁও থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ।
ওয়ার্ডভিত্তিক এ ইউনিয়নের গ্রামগুলো হল:
ইসলামাবাদ ইউনিয়নের সাক্ষরতার হার ৩২.১০%। এ ইউনিয়নে ১টিি মাধ্যমিক বালিকা উচ্চ বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় ও ২ টি মহিলা হেফজখানা রয়েছে।
.ঈদগাঁও আদর্শ উচ্চ বিদ্যালয়।
ইসলামাবাদ ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
ইসলামাবাদ ইউনিয়নের দক্ষিণ প্রান্ত দিয়ে প্রবাহিত হচ্ছে ঈদগাঁও নদী।
অপেরা মিনি

অপেরা মিনি হল অপেরা সফটওয়্যার কোম্পানী দ্বারা তৈরি একটি মোবাইল ওয়েব ব্রাউজার। যা প্রাথমিকভাবে মূলত জাভা ভিত্তিক মোবাইলগুলোর জন্য প্রকাশ করা হয়েছিলো। পরবর্তীতে এটি এনড্রয়েড, আইওএস, উইন্ডোজ মোবাইল, ব্লাকবেরি ইত্যাদি অপারেটিং সিস্টেম-এর জন্য অবমুক্ত করা হয়।
অপেরা মিনি সকল ওয়েব বিষয়বস্তু অপেরা মিনি প্রক্সি সার্ভারের মাধ্যমে গ্রহণ করে। অপেরা মিনি সার্ভারে ওয়েব পাতা সংকুচিত হয়ে OBML বিন্যাসে ফোনে প্রেরিত হয়। অপেরা মিনির ব্যবহারকারী ট্রাফিক নিয়ন্ত্রণের জন্য অপেরা সফটওয়্যার কোম্পানি ১০০ এরও অধিক প্রক্সি সার্ভার পরিচালনা করে। যা লিনাক্স অপারেটিং সিস্টেম দ্বারা চালিত হয়।
অপেরা মিনি ক্লাউড ত্বরণ ও উপাত্ত সংকোচন প্রযুক্তি ব্যবহার করে। অপেরা মিনির সার্ভার একটি প্রক্সি হিসেবে কাজ করে যা ওয়েবপাতার তথ্য এবং উপাদানসমূহকেসংকোচন করে তারপর ব্যবহারকারীর অপেরা মিনি ক্লায়েন্টে প্রদান করে। অপেরা মিনি এই প্রক্রিয়াটি ব্যবহার করে ওয়েব কন্টেন্ট দ্রুত প্রদান করতে পারে।
অপেরা মিনিতে রয়েছে ওয়েবসাইটের বিজ্ঞাপন অবরুদ্ধ করার সুবিধা। যদি বিজ্ঞাপন অবরুদ্ধ করার ব্যবস্থা চালু থাকে তবে অপেরা মিনি সার্ভার ওয়েবপাতা হতে বিজ্ঞাপনগুলো সরিয়ে দিয়ে তারপর ব্যবহারকারীর নিকট প্রেরণ করবে। অপেরা মিনি কম্প্রেশন প্রযুক্তি ব্যবহার করে দ্রুত লাইভ স্কোর এবং পরিসংখ্যান পেতে পারেন। ম্যাচ শুরু বিজ্ঞপ্তি দিয়ে আবার একটি ম্যাচ মিস করবেন না। আপনার প্রিয় ক্রিকেট দল এবং খেলোয়াড়দের অনুসরণ করার সবচেয়ে সহজ উপায়। অপেরা এর সেটিংস মেনুতে কী পরিমাণ ডাটা সেভ করেছে তা প্রদর্শন করে। অপেরা মিনি ব্রাউজারে স্পিড ডায়ালে ব্যবহারকারীদের সুবিধার জন্যে পেজ সংযুক্ত করা যায়। ব্রাউজিং এ সুবিধার জন্যে পছন্দের সার্চ ইঞ্জিন ডিফল্ট ভাবে ব্যবহার করা যায়।
নিরাপত্তার জন্য অপেরা মিনি মোবাইল ডিভাইস এবং অপেরা মিনি সার্ভারের মধ্যের সংযোগ এনক্রিপ্ট করে। যখন কোন এনক্রিপ্টকৃত ওয়েবসাইটেপ্রবেশ করা হয় তখন অপেরা মিনি সার্ভার সেটিকে ডিক্রিপ্ট করে তারপর সংকোচন করে এবং তারপর আবার এনক্রিপ্ট করে ব্যবহারকারীর ডিভাইসে প্রেরণ করে।
অপেরা মিনি একটি সংকুচিত বাইনারি আকারে ফোনে ফেরত পাঠানোর আগে ওয়েব পৃষ্ঠাটি প্রক্রিয়াকরণের ডেটা সেন্টারের উপর নির্ভর করে। অপেরা সফটওয়্যার মার্কিন যুক্তরাষ্ট্র, নরওয়ে, চীন, কোরিয়া, পোল্যান্ড এবং আইসল্যান্ডে ডেটা সেন্টার পরিচালনা করে।
ref>
১৯৮৯-এর নিউক্যাসল ভূমিকম্প

১৯৮৯ নিউক্যাসল ভূমিকম্প 
নিউক্যাসল, নিউ সাউথ ওয়েল্স এ ডিসেম্বরের ২৪ তারিখ বৃহস্পতিবার ঘটেছে। এই আঘাতটি রিখটার স্কেলে ৫.৬ মাত্রার ভূমিকম্প হিসেবে পরিমাপ করে এবং অস্ট্রেলিয়ার সবচেয়ে গুরুতর প্রাকৃতিক বিপর্যয়ের মধ্যে একটি হিসেবে চিহ্নিত করে, যাতে ১৩ জন মানুষ মারা যায় এবং ১৬০ এরও বেশি লোক আহত হন। ক্ষতির বিলটি ৪ বিলিয়ন (যার মধ্যে একটি বিস্ফোরক ক্ষতি প্রায় ১ বিলিয়ন ডলার) অনুমান করা হয়েছে।
বায়োসিস্টেমস

বায়োসিস্টেম () হচ্ছে একটি পিয়ার রিভিউ করা বিজ্ঞাননির্ভর সাময়িকী। যা ব্যবহারিক (experimental), গণনাকারী (computational), এবং তাত্ত্বিক গবেষণার সাথে সংযুক্ত; যা জীববিজ্ঞান, বিবর্তন এবং উপাত্ত প্রক্রিয়াজাতকরণ বিজ্ঞান নিয়ে কাজ করে।
১৯৬৭ সালের মার্চে রবার্ট জি. গ্রিনেল (Robert G. Grenell) এর তত্ববধানে "Currents in Modern Biology" নামে "BioSystems" যাত্রা শুরু করে। ১৯৭২ সালে এর নাম পরিবর্তন হয়ে হয় "Currents in Modern Biology: Bio Systems"। যাকে; পরবর্তীতে সংক্ষেপে সহজ করে Bio System নামে ডাকা হয়। পূর্বে এর সম্পাদক ছিলেন জে.পি স্কাডে (J.P. Schadé), এলান ডব্লিউ.স্কোয়ার্টজ (Alan W. Schwartz), সিডনি ডব্লিউ.ফক্স, মাইকেল কনরাড, লিন মারগুলিস, ডেভিড বি.ফোগেল, জর্জ কাম্পিস, ফ্রান্সিস্কো লারা-অছোয়া,কইছিরো মাউটুস্নো, রেয় পাটন এবং ডব্লিউ. মাইক এল. হলকোম্বে।
বর্তমানে এর সম্পাদক মণ্ডলীর সদস্য হচ্ছেন গ্যারী বি.ফোগেল (Natural Selection, Inc.) (প্রধান সম্পাদক), কোইছিরো মাটসুনো (Koichiro Matsuno) (নাকোগা প্রযুক্তি বিশ্ববিদ্যালয়) (সম্পাদক), স্টিফেন স্কুস্টার (জেনাল বিশ্ববিদ্যালয়) (সম্পাদক), ডেনিস থিফ্রি (Denis Thieffry) (একোলো নর্মাল বিশ্ববিদ্যালয়) (Application Notes in Systems Biology Editor), এবং আবির ইগামবারদিভ (Abir Igamberdiev) (মেমোরিয়াল বিশ্ববিদ্যালয়) (রিভিউ সম্পাদক)
BIOSIS, Chemical Abstracts, Current Contents/Life Sciences, EMBASE, EMBiology, GEOBASE, MEDLINE, এবং Scopus এ জার্নালটি সুচিত হয়েছে ও এর সারমর্ম দেওয়া হয়েছে।
যৌন প্রবেশক্রিয়া

যৌন প্রবেশক্রিয়া বা যৌন প্রবিষ্টকরণ বলতে বোঝায় যোনি বা পায়ুপথে (নারী বা পুরুষের) অভ্যন্তরে শিশ্নের প্রবেশ, এছাড়া ডিলডো বা কৃত্রিম শিশ্নের প্রবেশও একধরনের যৌন-প্রবেশ হিসেবে বিবেচিত। অন্যদিকে যোনি বা পায়ুতে আঙ্গুল ঢুকালে ওটাকে যৌন-প্রবেশ ধরা হয়না।
যখন একজন পুরুষ একজন নারীর যোনিতে তার শিশ্ন প্রবেশ করায়, তখন সেটিকে যোনিপথে সঙ্গম বা যৌনসঙ্গম বলা হয়। যখন একটি শিশ্নকে অন্য একজন ব্যক্তির পায়ুপথে প্রবেশ করানো হয়, তখন সেটিকে পায়ুসঙ্গম বলা হয়।
ক্লাডিস্টিকস (সাময়িকী)

Cladistics হচ্ছে ক্লাডিস্টিক্সের উপর গবেষণা করা-মাসে মাসে প্রকাশিত পিয়ার রিভিউ হওয়া বিজ্ঞাননির্ভর সাময়িকী। এটি উইলি হেনিগ সোসাইটির পক্ষে উইলি ব্ল্যাকওয়েল প্রকাশ করে থাকে। "Cladistics" যেসব পেপার প্রকাশ করে, তা বিবর্তন, সিস্টেমেটিক্স, এবং ইন্টেগ্রেটিভ বায়োলজির সাথে সম্পৃক্ত। প্রাকৃতিকভাবে বিজ্ঞানের দর্শন ও ধারণা; (যা জন্তু থেকে ব্যাকটেরিয়ার উপর প্রায়োগিক ভাবে আলোচনা করে), এধরনের উভয় বিষয়ে পেপার প্রকাশ করা হয়। জিনোমিক্স এবং জীবাশ্মবিদ্যার গবেষণা সংক্রান্ত পেপারও প্রকাশ করা হয়। এখানে পাঁচ ধরনের পেপার প্রকাশিত হয়, যথা: রিভিউ সাময়িকী, দৈনিক পেপার, ফোরাম পেপার, সম্পাদকের কাছে চিঠি এবং বইয়ের রিভিউ। ২০১৪ সালের "সাময়িকী সাইটেশন রিপোর্ট" অনুসারে এর ইমপ্যাক্ট ফ্যক্টর ৬.২১৭। যা বিবর্তনমুলক ৪৬ টি সাময়িকী গুলোর মধ্যে ৬ষ্ঠতম। এর প্রধান সম্পাদক ডেনিস ডব্লিউএম. স্টিভেনসন (Dennis Wm. Stevenson)।
ইকোলজি এন্ড ইভোল্যুশন

ইকোলজি এন্ড ইভোল্যুশন () হচ্ছে সপ্তাহান্তে প্রকাশিত উন্মুক্ত প্রবেশাধিকার সম্পূর্ণ বিজ্ঞাননির্ভর সাময়িকী, যা বাস্তুসংস্থান, বিবর্তন এবং কনভার্সেশন এর সকল ক্ষেত্র নিয়ে কাজ করে। ২০১৫ সালের "জার্নাল সাইটেশন রিপোর্ট" অনুযায়ী এর ইমপ্যাক্ট ফ্যক্টর ২.৫৩৭।
গোপালগঞ্জ জেলা, বিহার

গোপালগঞ্জ জেলা ভারতের বিহার রাজ্যের সারণ বিভাগের অন্তর্গত একটি প্রশাসনিক জেলা। জেলা সদর গোপালগঞ্জ শহর। জেলার বেশিরভাগ মানুষ ভোজপুরী, উর্দু এবং হিন্দি ভাষায় কথা বলেন।
গোপালগঞ্জ জেলা, ভারত ২,০৩৩ বর্গ কিলোমিটার (৭৮৫ বর্গ মাইল) এলাকা যা তুলনামূলকভাবে স্পেনের তেনেরিফ দ্বীপের সমতুল্য। 
২০০৬ সালে পঞ্চায়েত মন্ত্রণালয় রাজ গোপালগঞ্জ জেলার নাম দেশের ২৫০ টি পিছিয়ে পরা জেলার (মোট ৬৪০ টি) মধ্যে একটি হিসাবে রাখা হয়। এটি বিহারের ৩৮ টি জেলার মধ্যে একটি, যা পশ্চাৎপদ অঞ্চল গ্রান্ট ফান্ড প্রোগ্রাম (বিআরজিএফ) থেকে তহবিল লাভ করে। 
২০১১ সালের আদমশুমারি অনুযায়ী ভারতের গোপালগঞ্জ জেলা ২,৫৮,০৩৭ জন লোকসংখ্যা রয়েছে, যা প্রায় কুয়েতের জাতি বা মার্কিন যুক্তরাষ্ট্রের নেভাদা জনসংখ্যার সমতুল্য। এটি আয়তনের হিসাবে ভারতের ১৩৬ তম স্থান (এটি মোট ৬৪০ টির মধ্যে)। 5 জেলাটি প্রতি বর্গ কিলোমিটার (৩,২৬০ / বর্গ মাইল) প্রতি ১,২৫৮ জন লোকের জনসংখ্যার ঘনত্ব রয়েছে। 5 ২০০১-২০১১ এর দশকে এর জনসংখ্যা বৃদ্ধির হার ছিল ১৮.৮৩%। 5 গোপালগঞ্জে প্রতি 1000 জন পুরুষের জন্য 1015 জন নারী যৌন অনুপাত, 5 এবং সাক্ষরতার হার ৬৭.০৪%। 
২০১১ সালের জনগননা অনুযায়ী:
প্রাথমিকভাবে, গোপালগঞ্জে তার বাসিন্দাদের কাছে ভাল মানের শিক্ষার জন্য প্রস্তাব দেওয়া খুব কম ছিল। বর্তমানে শহরের স্কুল এবং কলেজগুলি সরকার বা বেসরকারী ট্রাস্ট এবং ব্যক্তি দ্বারা পরিচালিত হয়। স্কুলগুলি মাধ্যমিক শিক্ষার কেন্দ্রীয় বোর্ড (সিবিএসই), বা বিহার স্কুল পরীক্ষার বোর্ডের সাথে যুক্ত রয়েছে। ইংরেজি অধিকাংশ বেসরকারি স্কুলের শিক্ষার মাধ্যম; যদিও সরকারি স্কুলে ইংরেজি এবং হিন্দি উভয়ই প্রস্তাব দেয় তাদের মাধ্যমিক শিক্ষা সম্পন্ন করার পর, যার মধ্যে উচ্চ মধ্যমিক বিদ্যালয়ে জড়িত থাকে, ছাত্ররা সাধারণত তিনটি স্ট্রীমে- আর্টস, কমার্স বা সায়েন্সের উচ্চ মাধ্যমিক স্কুলে ভর্তি হয়।
ইভোল্যুশন এন্ড ডেভেলপমেন্ট

ইভোল্যুশন এণ্ড ডেভেলপমেন্ট () হচ্ছে একটি পিয়ার রিভিউ করা বিজ্ঞানমুলক সাময়িকী। যা; বিবর্তনীয় জীববিজ্ঞান এবং উন্নয়নশীল জীববিজ্ঞানের মধ্যে সংযোগ সংক্রান্ত গবেষণা প্রকাশ করে। বিবর্তনীয় উন্নয়নশীল জীববিজ্ঞানের অভ্যন্তরে; এর অন্যতম লক্ষ্য হলো, এই দুই ক্ষেত্রের মধ্যে একটা বিস্তৃত জীববিজ্ঞানীয় ভাবনা তৈরী করা। এর ক্ষেত্র paleontology এবং population biology থেকে উন্নয়নশীল এবং অনুজীববিজ্ঞান পর্যন্ত বিস্তৃত, যেখানে গণিত, ইতিহাস এবং বিজ্ঞানের দর্শন নিয়েও গবেষণা প্রকাশ করা হয়।
১৯৯৯ সালে পাঁচজন জীববিজ্ঞানী ওয়ালেস আর্থুর, সিন বি.ক্যারোল, মাইকেল কোটস, রুডলফ রাফ এবং জর্জ রে কর্তৃক এ সাময়িকী প্রতিষ্ঠিত হয়। তারা সম্পাদক হিসেবে দায়িত্ব পালন করেছেন।সোসাইটি ফর ইন্টেগ্রেটিভ এন্ড কমপেরাটুভ বায়োলজির পক্ষে উইলি ব্ল্যাকওয়েল এটি প্রকাশ করে থাকেন।
এ কে নাজমুল করিম

আবুল খায়ের নাজমুল করিম (১ আগস্ট, ১৯২২ - ১৮ নভেম্বর, ১৯৮২) ছিলেন একজন বাংলাদেশি সমাজবিজ্ঞানী। তিনি ১৯৫৭ সালে ইউনেস্কোর সহায়তায় ঢাকা বিশ্ববিদ্যালয়ে সমাজবিজ্ঞান বিভাগ চালুর ক্ষেত্রে ঘনিষ্ঠভাবে যুক্ত ছিলেন এবং বাংলাদেশে সমাজবিজ্ঞানকে জনপ্রিয়করণে ভূমিকা রাখেন। শিক্ষায় অবদানের জন্য বাংলাদেশ সরকার তাঁকে ২০১২ সালে মরণোত্তর একুশে পদকে ভূষিত করে।
করিম ১৯২২ সালের ১ আগস্ট তৎকালীন ব্রিটিশ ভারতের পূর্ব বাংলার নোয়াখালী জেলার লক্ষ্মীপুরে জন্মগ্রহণ করেন। তাঁর পৈতৃক নিবাস ছিল কুমিল্লা জেলার ফাল্গুনকরা গ্রামে। পিতা আবু রশীদ নিজামউদ্দিন মাহমুদ এবং মাতা মোসাম্মৎ শামসুন নেদা খাতুন। তিনি ছিলেন পিতামাতার আট সন্তানের মধ্যে সপ্তম। তাঁর পিতার পরিবারে দেওয়ান ও ম্যাজিস্ট্রেট ছিল এবং মা জমিদার পরিবার থেকে এসেছেন।
নাজমুল করিম ১৯৩৯ সালে ঠাকুরগাঁও ইংরেজি হাই স্কুল (বর্তমানে ঠাকুরগাঁও সরকারি বালক উচ্চ বিদ্যালয়) থেকে প্রবেশিকা পরীক্ষায় প্রথম বিভাগে পাস করেন। পরে ১৯৪১ সালে তিনি ঢাকা কলেজ থেকে প্রথম বিভাগে উচ্চমাধ্যমিক পাস করেন।
করিম ১৯৪৪ সালে ঢাকা বিশ্ববিদ্যালয় থেকে রাষ্ট্রবিজ্ঞান বিষয়ে বিএ (সম্মান) এবং ১৯৪৬ সালে এমএ পাস করেন। তিনি পূর্ব পাকিস্তান রাজ্য বৃত্তি লাভ করেন এবং উচ্চ শিক্ষার জন্য মার্কিন যুক্তরাষ্ট্রে যাওয়ার সুযোগ পান। ১৯৫৩ সালে তিনি কলাম্বিয়া বিশ্ববিদ্যালয় থেকে সরকার ও সমাজবিজ্ঞান বিষয়ে আলাদাভাবে স্নাতকোত্তর ডিগ্রি লাভ করেন। তার ভালো ফলাফলের কারণে তিনি ১৯৬৪ সালে রকফেলার বৃত্তি পেয়ে লন্ডন স্কুল অব ইকোনমিক্স অ্যান্ড পলিটিক্যাল সায়েন্সে সমাজবিজ্ঞান বিষয়ে ডক্টরেট করার সুযোগ পান। সেখানে তিনি টি বি বটমোরের অধীনে ডক্টরেট করেন। তার অভিসন্দর্ভের শিরোনাম ছিল "দ্য মডার্ন মুসলিম পলিটিক্যাল এলিট ইন বেঙ্গল" (বাংলায় মুসলিম রাজনৈতিক অভিজাত সমাজ), যা পরে ১৯৮০ সালে আরও বৃহৎ পরিসরে "দ্য ডাইনামিক্স অব বাংলাদেশ সোসাইটি" (বাংলাদেশ সমাজের গতিপ্রকৃতি) শিরোনামে বিকাশ পাবলিশিং হাউজ প্রাইভেট লিমিটেড থেকে প্রকাশিত হয়।
করিম প্রথমে ফেনী কলেজ এবং ঢাকা কলেজে প্রভাষক হিসেবে পাঠদান করেন। পরে তিনি ঢাকা বিশ্ববিদ্যালয়ে রাষ্ট্রবিজ্ঞান ও সমাজবিজ্ঞান বিভাগে অধ্যাপনা করেন। তিনি ঢাকা বিশ্ববিদ্যালয়ের সমাজবিজ্ঞান বিভাগের প্রতিষ্ঠাতাদের মধ্যে অন্যতম। ১৯৫৭ সালে ১৯ আগস্ট প্রতিষ্ঠিত সমাজবিজ্ঞান বিভাগে প্রভাষক পদে যোগ দেন, ১৯৫৮ সালে এর বাংলা সংস্করণের উদ্বোধনী এবং পরে চেয়ারম্যান হিসেবেও দায়িত্ব পালন করেন। তিনি ইবনে রশীদ ছদ্মনামে গবেষণাপত্র ও ছোটোগল্প লিখতেন।
নাজমুল করিম সৈয়দা জাহানারা বেগমের সাথে বিবাহবন্ধনে আবদ্ধ হন। জাহানারা বেগম বদরুন্নেসা সরকারি মহিলা কলেজের অধ্যক্ষ ছিলেন। তাদের তিন কন্যা - শেহেরনাজ ইয়াসমিন, শাহনাজ নাসরিন এবং লামিয়া নাজনিন।
নাজমুল করিম ১৯৮২ সালের ১৮ নভেম্বর বহুমূত্র রোগের কারণে সৃষ্ট জটিলতায় মৃত্যুবরণ করেন।
করিম ১৯৮৩ সালে র‍্যামন ম্যাগসেসে পুরস্কারের মনোনয়ন লাভ করেন। ২০১২ সালে তিনি মরণোত্তর একুশে পদকে ভূষিত হন।
ঢাকা বিশ্ববিদ্যালয়ের "নাজমুল করিম শিক্ষা কেন্দ্র" তার নামে নামকরণ করা হয়। তার পরিবার থেকে ঢাকা বিশ্ববিদ্যালয়ে দুটি বৃত্তি প্রদান করা হয়। ১৯৮৩ সাল থেকে সমাজবিজ্ঞান বিভাগের স্নাতকোত্তর শ্রেণিতে প্রথম স্থান অধিকারীকে ডঃ নাজমুল করিম স্মারক স্বর্ণ পদক প্রদান করা হয়। ২০১৪ সাল থেকে ঢাকা বিশ্ববিদ্যালয়ের অর্থনীতি বিভাগের একজন এবং নৃবিজ্ঞান বিভাগের একজন ছাত্রীকে তার স্ত্রী নামে প্রিন্সিপাল মিসেস সৈয়দা জাহানারা করিম বৃত্তি প্রদান করা হয়।
ইভোল্যুশন মাইন্ড এন্ড বিহেভিয়ার

ইভোল্যুশন মাইন্ড এন্ড বিহেভিয়ার
() হচ্ছে উন্মুক্ত প্রবেশাধিকার মুলক সাময়িকী। বিবর্তনীয় তত্বকে মানুষের চারিত্রিক স্বভাবমুলক বিজ্ঞানের সাথে কীভাবে প্রয়োগ ঘটানো যায় তার উপর এটি কাজ করে। এই সাময়িকী তাত্ত্বিক এবং প্রায়োগিক উভয় পেপারই প্রকাশ করে।
এই সাময়িকীটি পুর্বে "Journal of Cultural and Evolutionary Psychology" এবং "Journal of Evolutionary Psychology" নামে পরিচিত ছিল। এর Scopus এ ইন্ডেক্স হয়।
ইভোল্যুশন এন্ড হিউম্যান বিহেভিয়ার

ইভোল্যুশন এন্ড হিউম্যান বিহেভিয়ার () হচ্ছে একটি পির রিভিউ হওয়া একাডেমিক সাময়িকী। যা বিবর্তনীয় দৃষ্টিকোণ থেকে মানুষের স্বভাবকে ব্যাখ্যা করার জন্য গবেষণামুলক কাজগুলো প্রকাশ করে থাকে। এটা প্রাথমিকভাবে একটি বিজ্ঞাননির্ভর সাময়িকী, কিন্তু স্কলারদের আর্টিকেলও প্রকাশ করা হয়। অন্যান্য প্রজাতির উপর তাত্ত্বিক এবং প্রায়োগিক কাজ, যা মানুষের স্বভাবকে ব্যখ্যা করতে পারে, এধরনের গবেষণামুলক পেপার এখানে প্রকাশিত হয়। হিউম্যান বিহেভিয়ার এবং ইভোল্যুশন সোসাইটির পক্ষে এলসভিয়ার এই সাময়িকীটি প্রকাশ করে।
এস এম আহমেদ হুমায়ুন

এস এম আহমেদ হুমায়ুন (১৮ মে, ১৯৩৬ - ২৩ জুলাই, ১৯৯৯) ছিলেন একজন বাংলাদেশি বাঙালি লেখক ও সাংবাদিক। সাংবাদিকতায় অবদানের জন্য বাংলাদেশ সরকার ১৯৮৭ সালে তাঁকে একুশে পদকে ভূষিত করে।
হুমায়ুনের জন্ম ১৯৩৬ সালের ১৮মে তৎকালীন ব্রিটিশ ভারতের পশ্চিমবঙ্গের বরাহনগরে। তাঁর শৈশব কাটে পূর্ব বাংলার ব্রাহ্মণবাড়ীয়া জেলার নবীনগর উপজেলার শাহবাজপুর গ্রামে। ১৯৫৩ সালে তিনি মাধ্যমিক পাস করেন মোহিনী কিশোর হাই স্কুল থেকে। পরে তিনি ঢাকায় চলে আসেন এবং ঢাকা কলেজ থেকে ১৯৫৬ সালে উচ্চ মাধ্যমিক পরীক্ষায় উত্তীর্ণ হন এবং ভরতি হন ঢাকা বিশ্ববিদ্যালয়ে পদার্থবিজ্ঞান বিভাগে। ১৯৫৮ সালে তিনি ঢাকা বিশ্ববিদ্যালয়ে তৎকালীন ছাত্র ইউনিয়নের ভারপ্রাপ্ত সাধারণ সম্পাদকের পদ লাভ করেন। ১৯৬০ সালে তিনি পদার্থবিজ্ঞান বিষয়ে বিএসসি এবং ১৯৬১ সালে এমএসসি উপাধি লাভ করেন।
এমএসসি পাস করে হুমায়ুন অধুনালুপ্ত আদমজী পাটকলে মান নিয়ন্ত্রণ কর্মকর্তা হিসেবে যোগ দেন। সেখানে এক বছর কর্মরত থাকার পর তিনি তৎকালীন ইংরেজি সাপ্তাহিক ঢাকা টাইমস পত্রিকায় সহকারী সম্পাদক হিসেবে যোগদান করেন। পাশাপাশি তিনি তৎকালীন জগন্নাথ কলেজে (বর্তমান জগন্নাথ বিশ্ববিদ্যালয়) অধ্যাপনা করেন। হুমায়ুন ১৯৬৫ সালে দৈনিক পাকিস্তানে সহকারী সম্পাদক হিসেবে যোগদান করেন। ১৯৭০ দশকের শেষের দিকে তিনি ঢাকা বিশ্ববিদ্যালয়ের আমন্ত্রিত শিক্ষক হিসেবে অধ্যাপনা করেন। ১৯৮৫ সাল থেকে দৈনিক বাংলার সম্পাদক হিসেবে দায়িত্ব পালন করেন এবং ১৯৯৬ সালে এই পদ থেকে অবসরে যান।
হুমায়ুন ছাত্রজীবন থেকেই সাহিত্যচর্চার সাথে জড়িত ছিলেন। বিভিন্ন পত্রিকায় তাঁর লেখা প্রবন্ধ, অনুবাদ, শিশুসাহিত্য এবং জাতীয় ও আন্তর্জাতিক রাজনৈতিক বিষয়ক আলোচনা প্রকাশিত হয়েছে। তাঁর রচিত গ্রন্থাবলি হলো:
আহমেদ হুমায়ুন ১৯৯৯ সালের ২৩ জুলাই মৃত্যুবরণ করেন।
মেথডস ইন ইকোলজি এন্ড ইভোল্যুশন

মেথডস ইন ইকোলজি এন্ড ইভোল্যুশন () হচ্ছে একটি পিয়ার-রিভিউ হওয়া বিজ্ঞাননির্ভর সাময়িকী; যা বাস্তুসংস্থান এবং বিবর্তন নিয়ে নতুন কলাকৌশলের উপর গবেষণা প্রকাশ করে। এটা ২০১০ সালে প্রকাশ হওয়া শুরু হয় এবং ব্রিটিশ ইকোলজিক্যাল সোসাইটির দ্বিতীয় সর্বকনিষ্ঠ সাময়িকী। "মেথডস ইন ইকোলজি এন্ড ইভুলেশন" শুধুমাত্র অনলাইনেই পাওয়া যায়। ২০১৪ সালের "সাময়িকী সাইটেশন রিপোর্ট" অনুসারে "বাস্তুসংস্থান" ক্যাটাগরি সম্পূর্ণ ১৪৯ টি সাময়িকীর মধ্যে এর অবস্থান নবম।
"মেথডস ইন ইকোলজি এন্ড ইভুলেশন " বাস্তুসংস্থান এবং বিবর্তনের সকল ক্ষেত্র নিয়েই গবেষণা প্রকাশ করে। তারা পরিসংখ্যান এবং তাত্ত্বিক কাজ, ফাইলোজেনেটিক্সের উপর কলাকৌশল এবং মেথোডলোজির উপর ফিল্ড ওয়ার্কও প্রকাশ করে।
বিভিন্ন গবেষণামুলক পেপার প্রকাশ করার সাথে সাথে, এই সাময়িকী কম্পিউটার কোড, মেথোডলোজিক্যাল টিউটোরিয়াল এবং ব্যাখ্যা সংবলিত তথ্যচিত্র প্রকাশেও এটি উৎসাহিত করে। সম্পাদকমণ্ডলীর অফিসে নিয়মিত পডকাস্ট প্রোডিউস করা হয়।
জার্নাল অব জুলোজিক্যাল সিস্টেমেটিক্স এন্ড ইভোল্যুশনারী রিসার্চ

জার্নাল অব জুলোজিক্যাল সিস্টেমেটিক্স এন্ড ইভুলেশনারী রিসার্চ ("") হচ্ছে একটি ত্রৈমাসিক পিয়ার রিভিউ হওয়া বিজ্ঞাননির্ভর সাময়িকী, যা উইলি ব্ল্যাকওয়েল প্রকাশ করেন। এটা ১৯৬৩ সালে প্রথম প্রকাশিত হয়, পরবর্তীতে ১৯৯৪ সালে জন উইলি এবং তার পুত্রের দ্বারা পুনঃপ্রকাশিত হয়। এর প্রধান সম্পাদক হচ্ছেন ড. উইলফ্রাইড ওয়েস্টহাইড (Dr. Wilfried Westheide) (, জার্মানি)। ২০০৯ সালের সাময়িকী সাইটেশন রিপোর্ট অনুসারে এর ইমপ্যাক্ট ফ্যাক্টর হচ্ছে ১.৮৫।
"জার্নাল অব জুয়োলজিক্যাল সিস্টেমেটিক্স এন্ড ইভুলেশনারী রিসার্চ" হচ্ছে প্রাণী বিজ্ঞানের উপর করা পাঠ, যা বিবর্তনীয় গবেষণার সাথে সংযুক্ত। এটা জার্মান, ফরাসি, ইংরেজি ভাষায় প্রকাশিত একটি সাময়িকী, যা বিবর্তনীয় গবেষণা এবং তার সাথে সংযুক্ত সকল জরিপ ও কার্যক্রমকে প্রকাশ করে।
১৯৬৩ সালের মার্চ থেকে ১৯৯৪ সালের জুন মাস পর্যন্ত এটি ' (একাডেমিক পাবলিশার এসোসিয়েশন), (ফ্র্যাঙ্কফুট, জার্মানি) ' নামে প্রকাশ করে
"Journal of Zoological Systematics এবং Evolutionary Research" নিম্নোক্ত উপাত্তভাণ্ডারে সূচিত হয়: